इंग्लैंड ने ऐशेज़ 3-0 से जीत ली है. ओवल में हुआ पाँचवाँ और आख़िरी टेस्ट ड्रॉ समाप्त हुआ.इंग्लैंड के एक पायदान ऊपर चढ़ने का नुक़सान भारत को उठाना पड़ा है. भारत इस रैंकिंग में एक स्थान नीचे गिरकर तीसरे नंबर पर पहुँच गया है. लेकिन सबसे ज़्यादा नुक़सान हुआ है ऑस्ट्रेलिया की टीम को, जो अगस्त 2011 के बाद पहली बार टेस्ट रैंकिंग में पाँचवें नंबर पर आ गई है.ऐशेज़ शुरू होने से पहले टेस्ट रैंकिंग में इंग्लैंड दक्षिण अफ़्रीका और भारत के बाद तीसरे नंबर पर था. लेकिन 3-0 से जीतने के बाद उसने भारत को नीचे धकेल दिया.रैंकिंग में दूसरा स्थान हासिल करने के लिए इंग्लैंड को ओवल टेस्ट में ड्रॉ या फिर जीत की आवश्यकता थी.हालाँकि भारत और इंग्लैंड दोनों के रेटिंग प्वाइंट्स 116 ही हैं, लेकिन दशमलव में अंकों के आकलन में इंग्लैंड को भारत पर बढ़त हासिल है.अगर ओवल टेस्ट में ऑस्ट्रेलिया को जीत हासिल हुई होती, तो भारत का दूसरा स्थान पक्का रहता, लेकिन ऑस्ट्रेलिया की रैंकिंग गिरनी तय थी.ऐशेज़ में मिली हार के कारण ऑस्ट्रेलिया ने रैंकिंग में चार प्वाइंट्स गँवाए हैं. अब वो पाकिस्तान के भी नीचे पाँचवें नंबर पर है. छठे नंबर पर वेस्टइंडीज़ की टीम है और ऑस्ट्रेलिया वेस्टइंडीज़ से मात्र दो अंक आगे है.(क्या आपने बीबीसी हिन्दी का नया एंड्रॉएड मोबाइल ऐप देखा? डाउनलोड करने के लिए यहां 



क्लिक करें. आप ख़बरें पढ़ने और अपनी राय देने के लिए हमारे 



फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)